દોડ-કૂદ, તરણ, હોકી, ફૂટબૉલ કે બાસ્કેટબૉલ જેવી આઉટડૉર રમતો અને જીમ્નાસ્ટિક્સ કે બેડમિન્ટન જેવી ઇન્ડોર રમતો શરીરને વ્યાયામ સાથે મનને આનંદ આપે છે. રમતગમતથી સહજ રીતે લડાયક વૃત્તિ સાથે હારજીતને ખેલદીલીથી પચાવવાની ભાવના કેળવાય છે. તમારા મિત્રો પૈકી જે રમતવીર હોય તેની સાપેક્ષમાં રમતમાં ભાગ ન લેતા હોય તેવા મિત્રની વર્તણૂંક સરખાવી જુઓ. તમને સ્પોર્ટ્સમેન સ્પીરીટ શબ્દનો ભાવાર્થ અને સ્વામીજીનો ગૂઢાર્થ બેઉ સમજાઇ જશે.